SOALAN LAZIM BERKAITAN VAKSIN COVID-19 DAN KEHAMILAN 1
2 1 2 3 Jika saya merancang untuk hamil, adakah kehamilan tersebut perlu ditangguh sehingga pemberian vaksinasi lengkap? Ya, Puan dinasihatkan untuk menangguh kehamilan sehingga menerima vaksin yang lengkap. Berapakah jarak masa untuk hamil selepas lengkap vaksinasi? Puan boleh merancang untuk hamil sejurus selepas lengkap vaksinasi tanpa memerlukan jarak masa khusus untuk tempoh tersebut. Adakah saya perlu mengesahkan yang saya tidak hamil sebelum mengambil vaksin? Tidak. Ujian pengesahan kehamilan tidak dilakukan secara rutin sebelum vaksinasi. Sumber: Bahagian Pembangunan Kesihatan Keluarga, KKM
4 5 6 Jika saya tidak sedar yang saya hamil selepas mengambil dos pertama vaksin COVID-19, apakah yang perlu dilakukan? Puan boleh mengambil vaksin COVID-19 mengikut jadual yang ditetapkan bagi vaksin tersebut, tanpa mengambilkira jangkamasa kehamilan. Jika musykil, dapatkan penerangan dari doktor. Puan juga boleh menangguh dos kedua sehingga kehamilan melebihi 12 minggu. Jika saya menerima vaksin selain CORMINATY (Pfizer) dan didapati saya hamil selepas dos pertama, adakah saya akan mendapat vaksin tersebut pada dos kedua? Ya, vaksin yang sama akan diberi kerana vaksin Astrazeneca dan Sinovac juga boleh diambil oleh ibu yang hamil. Apakah kelebihan jika saya mengambil vaksin semasa hamil? Vaksin COVID-19 memberi perlindungan kepada ibu hamil daripada terkena jangkitan COVID-19 yang teruk Ini kerana ibu hamil yang dijangkiti COVID-19 mempunyai risiko yang lebih tinggi untuk mendapat komplikasi berbanding mereka yang tidak hamil. Sumber: Bahagian Pembangunan Kesihatan Keluarga, KKM 3
4 7 8 9 Siapakah yang disarankan mengambil vaksin dalam kalangan ibu hamil? Semua ibu hamil disarankan mengambil vaksin COVID-19. Jika saya bersetuju untuk diberi suntikan vaksin semasa hamil, bilakah usia kandungan yang sesuai untuk suntikan tersebut? Berdasarkan garis panduan terkini, masa sesuai untuk pengambilan vaksin COVID-19 ialah selepas 12 minggu kehamilan. Walaubagaimanapun ia boleh diambil pada awal kehamilan mengambilkira banyak kelebihan menerima vaksin berbanding risiko jika ibu dijangkiti COVID-19. Adakah bayi dalam kandungan berisiko dijangkiti COVID-19 selepas ibu mendapat suntikan vaksin? Tidak. Bayi dalam kandungan tidak berisiko dijangkiti COVID-19 selepas ibu menerima suntikan vaksin. Sumber: Bahagian Pembangunan Kesihatan Keluarga, KKM
10 11 12 Adakah vaksin COVID-19 ini selamat diberi bersama dengan vaksin lain seperti anti tetanus toxoid dan influenza semasa hamil? Pengambilan vaksin COVID-19 bersama vaksin lain, contohnya anti tetanus toxoid semasa hamil adalah dibenarkan dan selamat. Apakah selang masa yang sesuai antara suntikan vaksin lain dan vaksin COVID-19? Pengambilan vaksin COVID-19 bersama vaksin lain tidak memerlukan selang masa, tetapi ibu perlu diberikan penjelasan sekiranya dua suntikan vaksin diberikan bersekali kerana ia boleh menyebabkan ketidakselesaan seperti berasa sakit pada kedua-dua belah lengan yang disuntik. Bolehkan ibu yang sedang menyusukan bayi diberi vaksin COVID-19? Ibu yang menyusukan bayi boleh dan digalakkan untuk mengambil vaksin COVID-19 seperti yang disarankan. Sumber: Bahagian Pembangunan Kesihatan Keluarga, KKM 5
6 13 14 15 Adakah vaksin COVID-19 terdapat dalam susu ibu yang telah menerima vaksin? Sehingga kini, belum ada bukti menunjukkan kandungan vaksin COVID-19 boleh memasuki susu ibu. Jika saya menerima vaksin semasa sedang hamil atau menyusukan bayi, adakah bayi saya mendapat perlindungan imuniti/ antibodi melalui vaksinasi tersebut? Kajian menunjukkan antibodi susulan pemberian vaksin COVID-19 dikesan di dalam darah tali pusat dan susu ibu. Walaubagaimanapun, tahap perlindungan kepada bayi masih belum dapat ditentukan. Adakah remaja hamil boleh diberi suntikan vaksin COVID-19? Bagi remaja hamil yang berumur di bawah 18 tahun dan telah dikenal pasti mempunyai faktor risiko, pemberian vaksin COVID-19 adalah mengikut pertimbangan klinikal oleh doktor pakar. Pemberian vaksin mesti mengikut tatacara keizinan bagi individu bawah umur. Sumber: Bahagian Pembangunan Kesihatan Keluarga, KKM
KEMENTERIAN KESIHATAN MALAYSIA Diterbitkan oleh: Bahagian Pendidikan Kesihatan, KKM Dengan kerjasama: Bahagian Pembangunan Kesihatan Keluarga, KKM Dikemaskini pada 18 Ogos 2021 7